МОДЕЛ УГОВОРА 

Овај модел уговора представља садржину уговора који ће бити закључен са изабраним понуђачем.
У случају подношења заједничке понуде, односно понуде са учешћем подизвођача, у модел уговора морају бити наведени сви понуђачи из групе понуђача, односно сви подизвођачи.
Чланови 1а. и 1б. модела уговора, биће унети у садржину Уговора, уколико за то буде имало основа – у зависности од понуде понуђача.
Потребно је да понуђач попуни модел уговора. 

УГОВОР О ИЗВОЂЕЊУ РАДОВА 
НА ИЗГРАДЊИ ВОДОВОДА У СЕВОЈНУ

Закључен између:

1. Град Ужице, улица Д. Туцовића бр. 52., Градска управа за инфраструктуру и развој, коју заступа Начелница  Радмила Баћковић Шојић, ПИБ : 101503055, 
МБ: 07157983 (Наручилац 1);

2. ЈКП „Водовод“ Ужице, ул.Хероја Луна бр.2, кога заступа директор Душко Љујић, ПИБ:100600220; МБ:07258160 (Наручилац 2)
              (у даљем тексту Наручиоци)
             и
3. ______________________________са седиштем у ____________________
                     назив извођача  
ул.________________ бр._____  кога заступа ________________________, 

ПИБ:____________, МБ:_____________ 
(у даљем тексту: Извођач радова)

Или 

Носилац посла __________________________________ са седиштем у _________________ 
                       назив носиоца посла

ул.___________________________________бр. ______, ПИБ__________МБ__________ 

кога заступа ______________________________ (у даљем тексту: Извођач радова) са 

члановима групе __________________________________________ са седиштем у _________________ 
                назив члана групе

ул.____________________________________________бр. ______, ПИБ_______________ , МБ___________________и

__________________________________________са седиштем у _______________________ 
назив члана групе
ул.________________________________________бр. ______, ПИБ____________________ ,
МБ__________________ 

(попуњава понуђач у зависности од понуде)



Уговорне стране су се сагласиле о следећем:

Уводне одредбе
Члан 1.

Уговорене стране сагласно констатују:
- Да је дана _________, на основу члана 80. Закона о јавним набавкама(„Службени гласник РС” број 91/19 - у даљем тексту: Закон)  закључен Споразум о спровођењу поступка повремене заједничке јавне набавке радова број _____________ између Наручиоца 1 и Наручиоца 2, којим су прецизно регулисана права и обавезе Наручилаца.
- Наручиоци су на основу члана 52. Закона, на Порталу јавних набавки дана __________ 2022.године објавили јавни позив за подношење понуда у отвореном поступку и конкурсну документацију за јавну набавку Изградња водовода у Севојну број VIII 404-26/22.
- Наручиоци су у прописаним роковима спровели поступак јавне набавке, извршили преглед, стручну оцену и рангирање понуда и као најповољнију понуду изабрали понуду коју је поднео извођач радова, која у потпуности одговара свим условима из Закона о јавним набавкама и захтевима конкурсне документације.


- Наручиоци су на основу члана 146. став 1. Закона о јавним набавкама донели Одлуку о додели уговора број ____________ од __________2022. године којом су уговор за – ИЗВОЂЕЊЕ РАДОВА НА ИЗГРАДЊИ ВОДОВОДА У СЕВОЈНУ доделили Извођачу радова _________________________________ .

Члан 1а.
Извођач ће извршење уговорених послова, у складу са Понудом, делимично уступити подизвођачу: ________________________.
Подизвођач_________________________________, ул.______________________бр.______, ПИБ:__________, МБ:______________, ће извршити део предмета овог Уговора у вредности од _________________динара без ПДВ-а,односно ______________динара са ПДВ-ом, у свему у складу са Понудом број __________ од _________.године.
Плаћање изведених радова биће извршено директно на рачун подизвођача број ________________, у складу са усвојеном понудом.(опционо уколико је то наведено у обрасцу понуде)
Извођач радова у потпуности одговора Наручиоцу за извршење уговорених обавеза , без обзира на учешће подизвођача.
Увођење подизвођача, замена подизвођача или преузимање извршења дела уговора који је првобитно поверен подизвођачу , врши се у складу са Законом о јавним набавкама.
Извођач не може ангажовати као подизвођача лице које није навео у понуди, уколико није поступио у складу са чланом 161. Закона о јавним набавкама, у супротном Наручиоци могу реализовати банкарску гаранцију за добро извршење посла и раскинути уговор, осим ако би раскидом уговора Наручиоци претрпели знатну штету.
* или алтернативно
На реализацији овог Уговора није ангажован подизвођач.
Увођење подизвођача врши се у складу са Законом о јавним набавкама.
Извођач не може ангажовати као подизвођача лице које није навео у понуди уколико није поступио у складу са чланом 161. Закона о јавним набавкама, у супротном Наручиоци могу реализовати банкарску гаранцију за добро извршење посла и раскинути уговор, осим ако би раскидом уговора Наручиоци претрпели знатну штету.

Члан 1б.
Уговорене  послове,  у складу са Понудом  број ______ од ______, заједнички  извршава група извођача, коју чине:
• ______________ (назив учесника у заједничкој понуди),
• ______________  (назив учесника у заједничкој понуди),
• _______________ (назив учесника у заједничкој понуди),
(    све уписују наручиоци у  складу са Обрасцом понуде)
Извођачи, који су поднели заједничку понуду одговарају неограничено солидарно према наручиоцима за извршење предметног уговора.
Предмет Уговора
Члан 2.
Предмет овог уговора је  извођење земљаних радова , радова на коловозној конструкцији, бетонских, монтерских и осталих радова на  изградњи водовода Севојну.
Ради извршења радова који су предмет Уговора, Извођач радова се обавезује да обезбеди радну снагу, материјал, грађевинску и другу опрему и изврши радове у свему према одредбама овог Уговора, опису Наручилаца, обрасцу структуре понуђене цене и понуди извођача број ________ од _____________ 2022. године као и све друго неопходно за потпуно извршење радова који су предмет овог уговора.
Вредност радова – цена
Члан 3.
Уговорне стране утврђују да цена свих радова који су предмет Уговора износи: ___________________  динара без ПДВ-а (словима:_________________________), односно ___________________  динара са ПДВ-ом (словима:_________________), а добијена је на основу јединичних цена из усвојене понуде Извођача радова број _______ од _________ 2022. године.

Укупан износ средстава из става 1. овог члана обезбеђен је на следећи начин:
- износ од 50% од уговорене вредности односно износ од ______________динара  без ПДВ-а (словима_____________________) обезбедио је Наручилац 1;
- износ од 50% од уговорене вредности , односно износ од ______________динара без ПДВ-а(словима___________________) обезбедио је Наручилац 2.
  
Уговорена цена је фиксна по јединици мере и не може се мењати услед повећања цене елемената на основу којих је одређена.
Осим вредности рада, добара и услуга неопходних за извршење уговора, уговорена цена обухвата и трошкове организације градилишта, осигурања и све остале зависне трошкове Извођача радова.
Понуђеном ценом из става 1. овог Члана Уговора обухваћено је: вредност материјала, радне снаге, механизације, средства за рад, унутрашњи и спољашњи транспорт, чување и одржавање радова, осигурање и обезбеђење одвијања саобраћаја у току радова, обезбеђење целокупних радова, материјала, грађевинске механизације, гаранције, осигурање, рад ноћу и рад недељом и празником, све привремене радове потребне за извођење сталних радова, све таксе, накнаде, као и све трошкове мобилизације и демобилизације градилишта, организације истог, спровођење мера безбедности и здравља на раду и заштите животне средине, градилишних прикључака, припремних радова, градилишне ограде и градилишне табле, прилазне путеве и платое за комуникацију и организацију грађења, режијске и све друге трошкове који се јаве током извођења радова и који су потребни за извођење и завршетак радова у складу са захтевима Наручилаца. 
Изричито се захтева да Наручиоци буду хитно обавештени о сваком питању које може да доведе до промене висине предвиђеног буџета, спецификације или програма извођења радова. Извођење радова  везаних за ту околност се обуставља док Наручиоци не донесе одлуку како ће се поступати.
Извођач, прихвата да Наручиоци могу одустати од појединих позиција, односно радова, уговорених основним Уговором, а да се уговорене цене осталих радова не мењају.
Услови и начин плаћања
Члан 4.
Плаћање финансијске вредности сваке испостављене привремене и окончане ситуације врши се у износу од по 50% од стране сваког Наручиоца појединачно.
Извођач радова се обавезује да на адресе оба Наручиоца испоставља  комплетне привремене и окончану ситуацију са изведеним радовима, са обавезном назнаком да ће Наручилац 1 платити 50% финансијске вредности ситуације  а да ће преосталих 50% платити Наручилац 2.
Уговорне стране су сагласне да се плаћање извођачу врши на следећи начин:
-   Наручиоци ће привремене и окончану ситуацију, оверене од стране Надзорног органа, прегледати, оверити и неспорну вредност исплатити (сваки Наручилац за свој износ обавезе по ситуацији) у року од 45 (четрдесетпет) дана од дана пријема ситуације, када и настаје дужничко поверилачки однос. 
-  Привремене и окончана ситуација се испостављају у 9 (девет) примерака почетком  месеца, а најкасније до 5-ог у месецу за изведене радове у претходном месецу.
      Вредност изведених радова по привременој и окончаној ситуацији, утврђује се на основу података о изведеним радовима из Грађевинске књиге уз примену јединичних цена из Понуде.
Наручиоци имају право да оспоре привремену и окончану ситуацију, у погледу  цене, количина, рокова  и  другог. О спорном и разлозима оспоравања, Наручиоци су дужани обавестити Извођача у року одређеном за плаћање.
Као дан пријема, сматра се дан када је оверена привремена и окончана ситуација, предата писарници Града Ужица односно писарници ЈКП „Водовод“ Ужице.
Кoмплетну документацију неопходну за оверу привремене ситуације: листове грађевинске књиге и другу документацију Извођач радова доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач радова признаје без права приговора.

Рок за завршетак радова
Члан 5.
Извођач радова се обавезује да радове који су предмет овог уговора изведе у року од _________ (не дужем од 90 ) календарских дана рачунајући од дана увођења у посао, а према динамичком плану који је Извођач дужан да достави пре увођења у посао. Динамички план мора бити одобрен од стране стручног надзора. 
У случају обуставе радова која се евидентира  у грађевинском дневнику, рок за извођење радова се продужава за онолико дана колико је трајала обустава радова и тај рок се не обрачунава у календарске дане који су потребни  за завршетак радова. Разлози за обуставу радова у складу са чланом  6. овог уговора су:
1. природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2. мере предвиђене актима надлежних органа;
3. услови за извођење радова у земљи или води, који нису предвиђени техничком документациjом;
Датум увођења у посао стручни надзор уписује у грађевински дневник.
Под завршетком радова сматра се дан њихове спремности за примопредају изведених радова, а што стручни надзор констатује у грађевинском дневнику.
Утврђени рокови су фиксни и не могу се мењати без сагласности Наручилаца. 
Ако постоји оправдана сумња да ће радови бити изведени у уговореном року, Наручиоци имају право да затраже од Извођача радова да предузме потребне мере којима се обезбеђује одговарајуће убрзање радова и њихово усклађивање са уговореним планом грађења.
Члан 6.
Извођач радова има право да зaхтева продужење рока за извођење радова у случају у коме је због промењених околности или неиспуњења обавеза Наручилаца био спречен да изводи радове.
Као разлози због којих се, у смислу става 1. овог члана, може захтевати продужење рокова, сматрају се нарочито:
1. природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2. мере предвиђене актима надлежних органа;
3. услови за извођење радова у земљи или води, који нису предвиђени техничком документацијом;
4. закашњење увођења Извођача радова у посао;
5. хитне непредвиђени радови према члану 16. уговора, за које Извођач радова приликом извођења радова није знао нити је могао знати да се морају извести.
6. непредвиђене радове према члану 17. уговора, без чијег извођења циљ закљученог уговора не би био остварен у потпуности.

Наручиоци одлучује да ли ће и за колико продужити рок за завршетак радова у  року од 8 дана од дана када је Извођач радова затражио од Наручилаца да одлучи о продужењу рока за завршетак радова. Уколико Извођач радова пропусти да достави благовремено упозорење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за завршетак радова.

Захтев за продужење рока за извођење радова Извођач радова писмено подноси Наручиоцу у року од једног дана од сазнања за околност, а најкасније 10 (десет) дана пре истека коначног рока за завршетак радова.

Уговорени рок је продужен када уговорне стране закључе Анекс уговора у складу са одлуком коју Наручилац донесе на начин и под условима прописаним чланом 156. Закона.
У случају да Извођач радова не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.
Ако Извођач радова падне у доцњу са извођењем радова, нема право на продужење уговореног рока због околности које су настале у време доцње.

Уговорна казна
Члан 7.
Уколико Извођач радова не заврши радове у уговореном року, дужан је да плати Наручиоцима радова уговорну казну у висини 0,2% (0,2 проценатa) од укупно уговорене вредности без ПДВ-а за сваки дан закашњења. Уколико је укупан износ обрачунат по овом основу већи од 5% од Укупне уговорене цене без ПДВ-а, Наручиоци могу једнострано раскинути Уговор.
Наплату уговорне казне Наручиоци радова ће извршити, без претходног пристанка Извођача радова, умањењем рачуна наведеног у окончаној ситуацији.
Ако су Наручиоци због закашњења у извођењу или предаји изведених радова претрпели какву штету, могу захтевати од Извођача радова и потпуну накнаду штете, независно од уговорене казне и заједно са њом.

Обавезе Извођача радова
Члан 8.
Извођач радова се обавезује да радове изведе у складу са важећим техничким  прописима, документацијом и овим уговором као и да исте по завршетку преда Наручиоцима радова, као и: 
(1)  да пре почетка радова Наручиоцима радова достави решење о именовању одговорног Извођача радова. Уколико у току извођења радова дође до потребе за променом кључног особља које ће бити одговорно за извршење уговора и квалитет изведних радова, Извођач о томе обавештава Наручиоце и даје свој предлог на сагласност Наручиоцима. У случају промене кључног особља, особље мора бити квалификација истих или бољих од захтеваних у конкурсној документацији, што Извођач документује доказима.  
(2) да о свом трошку обезбеди и истакне на видном месту градилишну таблу у складу са важећим прописима; 
(3) да се строго придржава мера заштите на раду; 
(4) да по завршеним радовима одмах обавести Наручиоцу радова да је завршио радове и да је спреман за њихову примопредају;
(5) да изводи радове према документацији у складу са прописима, стандардима, техничким нормативима и нормама квалитета које важе за поједине врсте радова, инсталацију и опреме;
(6) да обезбеди довољну радну снагу на градилишту и благовремену испоруку уговореног материјала и опреме потребну за извођење уговором преузетих радова;
(7) да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац радова ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова Наручиоцу радова;
(8) да уредно води сву документацију предвиђене законом и другим прописима Републике Србије;
(9) да на градилишту обезбеди уговор о грађењу, решење о одређивању одговорног извођача радова на градилишту документацију на основу које се објекат гради;
(10) да омогући вршење стручног надзора на објекту;
(11) да омогући сталан и несметан приступ Грађевинском дневнику на захтев Стручног надзора или Наручилаца;
(12) у случају немогућности прибаљања и уградње материјала и опреме према понуђеним моделима и произвођачима наведеним у Обрасцу о произвођачима материјала и опреме, Извођач је дужан да прибави документ од произвођача којим образлаже немогућност испоруке (престанак производње и слично), као и предлог за замену еквивалентне опреме коју доставља на сагласност стручном надзору и наручиоцу. Предметни материјал и опрема који се замењује у односу на понуђене моделе и произвођаче у поглављу Листа произвођача, уз сагласност стручног надзора и наручиоца, мора бити еквивалентан и одговарати техничким карактеристикама претходно понуђеног добра и испоручен и уграђен по уговореној цени.
(13) да омогући наручиоцу сталан надзор над радовима и контролу количине и квалитета употребљеног материјала;
(14) да поступа у складу са Законом о управљању отпадом;
(15) да поступи по свим основаним примедбама и захтевима Наручилаца радова датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова извођења радова;
(16) да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;
(17) да сноси трошкове накнадних прегледа комисије за пријем радова уколико се утврде неправилности и недостаци;
(18) да гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи у року од 10 дана;
(19) да Извођач отклони, све евентуално начињене штете на постојећим инсталацијама, објектима, саобраћајницама, јавним и приватним површинама;
(20) Уколико извођење радова захтева измену режима саобраћаја или ограничења у одвијању саобраћаја, Извођач радова је на основу Закона о безбедности саобраћаја РС дужан да изради Пројекат привремене саобраћајне сигнализације у току извођења радова и да по пројекту постави привремену саобраћајну сигнализацију;
(21) да у име Наручилаца узме податке за снимање водова, поднесе захтев за преглед и картирање података и издавање потврде о извршеном геодетском мерењу водова;
(22) Да у своје име и у име Наручилаца достави надлежној инспекцији рада пријаву градилишта, а копију пријаве постави на видно место на градилишту.

Обавезе Наручилаца радова
Члан 9.
Осим обавеза које су утврђене другим одредбама овог уговора Наручиоци радова имају обавезу:
- Да Извођачу плате уговорену цену под условима који су ближе одређени чланом 3. и 4. овог Уговора
- Да Извођача уведу у посао предајући му техничку документацију и гађевинску дозволу и обезбеђујући му несметан прилаз градилишту (Наручилац 2)
- Да обезбеде вршење  стручног надзора над извршењем уговорних обавеза Извођача радова (Нарчилац 2)
- Да обезбеде представнике у Комисији за примопредају и коначан обрачун изведених радова са стручним надзором (Наручилац 1 и Наручилац 2)

Евентуалне примедбе и предлози надзорног органа

Члан 10.
Евентуалне примедбе и предлози надзорног органа уписују се у грађевински дневник.
Извођач радова је дужан да поступи по оправданим примедбама и захтевима надзорног органа и да отклони недостатке у радовима у погледу којих су стављене примедбе и то на сопствени трошак.

Финансијско обезбеђење
Члан 11.
Извођач радова се обавезује у року не дужем од 15 (петнаест) дана од дана закључења уговора достави средство финансијског обезбеђења за добро извршење посла и то оригинал банкарску гаранцију у износу од 10 % вредности јавног уговора без пореза на додату вредност са роком важења најмање 30 дана дужим од истека рока за коначно извршење посла. Банкарска гаранција треба да буде са клаузулом неопозива, безусловна и платива на први позив и без права приговора, у корист Наручиоца 1. Уколико Извођач не достави оригинал банкарске гаранције за добро извршење посла најкасније у року од 15 дана од дана закључења уговора, Наручилац има право да активира гаранцију за озбиљност понуде.

Ако се за време трајања уговора промене рокови за извршење уговорне обавезе, важност средства финансијског обезбеђења за добро извршење посла мора да се продужи.
Наручилац  ће  уновчити  средство  финансијског  обезбеђења за добро извршење посла  у  случају  да изабрани понуђач не буде извршавао своје уговорне обавезе у роковима и на начин предвиђен уговором.

Извођач радова се обавезује да на дан примопредаје предмета јавне набавке, преда Наручиоцу средство финансијског обезбеђења за отклањање недостатака у гарантном року, оригинал банкарску гаранцију у износу од  5% од укупне вредности уговора без пдв-а, са роком важења 5 (пет) дана дужим од гарантног рока. Банкарска гаранција треба да буде са клаузулом неопозива, безусловна и платива на први позив и без права приговора, у корист Наручиоца 1. Наручилац ће уновчити средство финансијског обезбеђења за отклањање недостатака у гарантном року, у случају да извођач не отпочне са отклањањем недостатака у року од 5 (пет) дана од дана пријема писаног захтева Наручилаца и не отклони их у року и у складу са писаним захтевом Наручилаца.


Осигурање
Члан 12.
 Извођач радова је дужан да осигура радове, раднике, материјал и опрему од уобичајних ризика до њихове пуне вредности (осигурање објекта у изградњи/реконструкцији) и достави Наручиоцу 1, полису осигурања, оригинал или оверену копију, са роком важења за цео период извођења радова најкасније у року од 15 (петнаест ) дана од дана закључења уговора.
Извођач радова је такође дужан да достави Наручиоцу 1, полису осигурања од одговорности за штету причињену трећим лицима и стварима трећих лица, оригинал или оверену копију, са роком важења за цео период извођења радова, у свему према важећим законским прописима, најкасније у року од 15 (петнаест ) дана од дана закључења уговора.
Уколико се рок за извођење радова продужи, извођач радова је дужан да достави, пре истека уговореног рока, полисе осигурања из става 1. и 2. овог члана, са новим периодом осигурања.

Гаранција за изведене радове и гарантни рок

Члан 13.
Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.
Гарантни рок за квалитет изведених радове износи 2 (две) године и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да сву документацију о гаранцијама произвођача опреме, заједно са упутствима за употребу, прибави и преда Наручиоцу 2.
Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и материјала у року од 10 дана од пријема писаног захтева од стране Наручилаца.
Независно од права из гаранције, Наручилац радова има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.

Квалитет уграђеног материјала
Члан 14.
Уколико Наручиоци утврде да употребљени материјал не одговара стандардима и техничким прописима, он га може одбити и забранити његову употребу. У случају спора меродаван је налаз овлашћене организације за контролу квалитета.
Извођач радова је дужан да о свом трошку обави одговарајућа испитивања материјала уколико то Наручиоци буду захтевали писаним путем. Поред тога, он је одговоран уколико употреби материјал који не одговара квалитету.
У случају да је због употребе неквалитетног материјала угрожена безбедност и функционалност објекта, Наручиоци имају право да траже од Извођача радова да поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач радова у одређеном року то не учини, Наручиоци имају право да ангажује друго лице на терет Извођача радова.
Стручни надзор над извођењем уговорених радова се врши складу са законом којим се уређује планирање и изградња. 
Извођач радова се не ослобађа одговорности ако је штета настала због тога што је при извођењу одређених радова поступао по захтевима Наручилаца.

Вишкови и мањкови радова
Члан 15.
Уколико се током извођења уговорених радова појави потреба за извођењем вишка радова, Извођач је дужан да о томе одмах , писаним путем обавести стручни надзор и Наручиоце.
Извођач радова није овлашћен да изведе вишак радова без писане сагласности стручног надзора и Наручилаца
Извођач радова не може захтевати повећање уговорене цене за радове које је извршио без сагласности Наручилаца.
[bookmark: _Hlk505340377]Вишкови или мањкови радова за чије извођење су Наручиоци дали сагласност, обрачунавају се и плаћају по уговореним фиксним јединичним ценама и стварним количинама изведених радова, а у складу са Посебним узансама о грађењу („Сл. Лист СФРЈ“ бр. 18/77 у даљем тексту: Узансе).
Наручиоци имају право да у току извођења радова, односно монтаже опреме, одустану од дела радова и опреме предвиђених у техничкој документацији чија укупна вредност не прелази 10% укупне уговорене цене, под условом да се тим одустајањем не угрозе гарантоване карактеристике објекта као целине.

Хитни непредвиђени радови
Члан 16.
[bookmark: _Hlk505340669]Хитни непредвиђени радови (према члану 634. Закона о облигационим односима) су они радови чије је предузимање било нужно због осигурања стабилности објекта или ради спречевања настанка штете, а изазвани су неочекиваном тежом природом земљишта, неочекиваном појавом воде или другим ванредним и неочекиваним догађајем.
Хитни непредвиђене радове Извођач радова може да изведе и без претходне сагласности наручиоца, ако због њихове хитности није био у могућности да прибави ту сагласност.  
[bookmark: _Hlk505340838]Извођач радова је дужан без одлагања обавестити Наручиоце о разлозима за извођење хитних непредвиђених радова и о предузетим мерама. 
Извођач радова има право на правичну накнаду за хитне непредвиђене радове који су морали бити обављени.
Наручиоци могу раскинути овај уговор ако би услед хитних непредвиђених радова уговорена цена морала бити повећана за 5,0%, и више, о чему су дужни без одлагања обавестити Извођача радова. 
У случају раскида уговора Наручиоци су дужни исплатити Извођачу радова одговарајући део цене за већ извршене радове, као и правичну накнаду за учињене неопходне трошкове.
Непредвиђен радови
[bookmark: _Hlk505340911]Члан 17.
Непредвиђени радови према члану 9. Посебних Узанси о грађењу („Сл. Лист СФРЈ“ бр. 18/77 у даљем тексту: Узансе) су они радови који нису уговорени, ни предвиђени пројектом, али су се јавили као последица околности које су уочене у току реализације уговора и без чијег извођења циљ закљученог уговора не би био остварен у потпуности. У ове радове не спадају радови дефинисани чланом 15. и 16. овог уговора.
Непредвиђене радове Извођач радова не може да изведе без претходне сагласности наручиоца. 
Извођач радова је дужан без одлагања обавестити Наручиоце о разлозима за извођење непредвиђених радова.
Извођач радова има право на правичну накнаду за непредвиђене радове који су морали бити обављени.
Наручиоци могу раскинути овај уговор ако би услед непредвиђених радова уговорена цена морала бити повећана за 5,0%, и више, о чему је дужан без одлагања обавестити Извођача радова. 
У случају раскида уговора Наручиоци су дужни исплатити Извођачу радова одговарајући део цене за већ извршене радове, као и правичну накнаду за учињене неопходне трошкове. 
Примопредаја изведених радова
Члан 18.
	Примопредаја изведених радова врши се по завршетку извођења уговорених радова. Примопредаја изведених радова може да се врши и упоредо са извођењем радова на захтев Наручилаца, ако по завршетку извођења свих радова на објекту не би могла да се изврши контрола дела изведених радова.
	Примопредаја изведених радова обухвата контролу усклађености изведених радова са техничком документацијом на основу које се изводе уговорени радови, као и са техничким прописима и стандардима који се односе на поједине врсте радова, односно материјала, опреме и инсталација.
	Извођач радова о завршетку уговорених радова обавештава Наручиоце и стручни надзор, а дан завршетка радова уписује се у грађевински дневник.
	Примопредаја радова се врши комисијски најкасније у року од 15 (петнаест) дана од завршетка радова.
	Комисију за примопредају радова именоваће Наручиоци, а обавезно је чине 3 (три) представника Наручилаца, 1 (један) представник Стручног надзора, уз присуство Извођача радова.
            Комисија сачињава записник о примопредаји.
	Грешке, односно недостатке које утврде Наручиоци у току извођења или приликом преузимања и предаје радова, Извођач радова мора да отклони без одлагања. Уколико те недостатке Извођач радова не почне да отклања у року од 3 (три) дана и ако их не отклони у разумно утврђеном року, Наручиоци имају право да те недостатке отклоне преко другог лица на терет Извођача радова.
	Евентуално уступање отклањања недостатака другом лицу, Наручилац ће учинити по тржишним ценама и са пажњом доброг привредника. 
	Примопредају радова обезбедиће Наручилац у законски предвиђеном року. 
	Наручилац ће у моменту у примопредаје радова од стране Извођача радова примити на коришћење изведене радове.
Коначни обрачун	
Члан 19.
Коначну количину и вредност изведених радова по Уговору утврђује Комисија за коначни обрачун на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве. 
Комисију за коначни обрачун именоваће Наручилац радова, а обавезно је чине 3 (три) представника Наручиоца, 1 (један) представник Стручног надзора, уз присуство Извођача радова.
Комисија сачињава Записник о коначном обрачуну изведених радова.
Окончана ситуација за изведене радове испоставља се истовремено са Записником о примопредаји и Записником о коначном обрачуну изведених радова.
Раскид Уговора
Члан 20.
Наручиоци задржавају право да једнострано раскину овај уговор уколико Извођач радова касни са извођењем радова дуже од 15 (петнаест) календарских дана.
Наручиоци задржавају право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач радова није поступио по примедбама стручног надзора, као и ако Извођач радова не изводи радове у складу са техничком документацијом или из неоправданих разлога прекине са извођењем радова.
Наручиоци  задржавају право да једнострано раскину уговор у случају да Извођач није омогућио несметан приступ Грађевинском дневнику на захтев Стручног надзора и Наручиоца.
Наручиоци могу једнострано раскинути уговор уколико Извођач ангажује лице као подизвођача које није наведено у понуди и уговору о јавној набавци, у складу са чланом 237. став 1. тачка 3. Закона.
Наручиоци могу једнострано раскинути уговор и у случају недостатка средстава за његову реализацију.
Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са Уговором.
Уговор се раскида писаном изјавом која садржи основ за раскид уговора и доставља се другој уговорној страни.
У случају раскида Уговора, Извођач радова је дужан да изведене радове обезбеди и сачува од пропадања, као и да Наручиоцима преда преглед стварно изведеним радова до дана раскида уговора, потписан од стране одговорног извођача радова и надзорног органа.

Измене уговора
Члан 21.

Измене овог Уговора  могу се вршити  у складу са одредбама чл. 156.-161. Закона о јавним набавкама ("Службени гласник РС", бр.91/19).
Члан 22.
Наручиоци могу, након закључења овог уговора, без спровођења поступка јавне набавке, да повећају обим радова који су предмет уговора, ако је то повећање последица околности које су уочене у току реализације уговора и без чијег извођења циљ закљученог уговора не би био остварен у потпуности, а у складу су са дефиницијама датим у члану 16. и 17. овог уговора. 
Наручиоци ће дозволити продужетак рока за извођење радова, ако наступе околности на које извођач радова није могао да утиче, а које се односе на:

1) природни догађај (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2) мере које буду предвиђене актима надлежних органа;
3) услови за извођење радова у земљи или води, који нису предвиђени техничком документацијом;
4) [bookmark: _Hlk499071084]хитне непредвиђене радове према члану 16. уговора, за које Извођач радова приликом извођења радова није знао нити је могао знати да се морају извести.
5) непредвиђене радове према члану 17. уговора, без чијег извођења циљ закљученог уговора не би био остварен у потпуности,а који нису били уговорени, ни предвиђени.

Члан 23.
У случају потребе извођења непредвиђених радова, поред продужења рока, наручилац ће дозволити и промену цене, до износа трошкова који су настали због извођења тих радова, под условом да вредност тих трошкова не прелази прописане лимите за повећање обима предмета јавне набавке.
У року од 3 дана од почетка извођења радова на позицијама непредвиђених радова, Извођач је у обавези да достави Надзорном органу на сагласност Понуду са анализом цена за наведене позиције непредвиђених радова.
Изменом уговора, по било ком од наведених основа, не може се мењати предмет јавне набавке. 

Сходна примена других прописа
Члан 24.
	На питања која овим уговором нису посебно утврђена, примењују се одговарајуће одредбе закона којим се уређује планирање и изградња, закона којим се уређују облигациони односи и посебних узанси о грађењу.
Саставни део уговора
Члан 25.
Ссаставни делови овог Уговора су:
-   понуда Извођача радова број  ____________ од ______________2022. године
Решавање спорова
Члан 26.
Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Ужицу.

Број примерака уговора
Члан 27.
Овај Уговор је правно ваљано закључен и потписан од стране означених овлашћених представника уговорних страна у 9 (девет) истоветних примерака од којих по три примерка за сваку уговорну страну.

НАРУЧИЛАЦ  1                                                                            ИЗВОЂАЧ
_______________________                                                             _______________________
Начелница
Радмила Баћковић Шојић


                       
НАРУЧИЛАЦ 2
 _______________________
Директор
Душко Љујић

